
	1.
	Noteikumu (grozījumu) projekts
1. Izteikt 7.2.1. apakšpunktu šādā redakcijā:
	Priekšlikums
Lūdzam precizēt noteikumu projekta 1. un 2. punktu, tajā norādot iznākuma rādītājus atbilstoši Eiropas Komisijas (turpmāk - EK) 2022. gada 22. jūlijā apstiprinātajiem darbības programmas “Izaugsme un nodarbinātība” grozījumiem Nr.8. Papildus lūdzam papildināt anotācijas projektu ar informāciju, ka projektā tiks uzkrāti dati, par veselības aprūpes personālu, kas saņēmis atbalstu no valsts budžeta (turpmāk - VB) projekta ietvaros, un par šo veselības aprūpes personālu un viņiem sniegto atbalstu  dati netiks ievadīti Kohēzijas politikas fondu vadības informācijas sistēmā rādītājā i.14.1.3.b  “Veselības aprūpes personāls, kas saņēmis ESF atbalstu” un rādītājā i.14.1.3.a “ESF aktivitāšu vērtība, lai cīnītos pret Covid-19 pandēmiju”, un ziņots EK, ņemot vērā, ka atbalsts sniegts no VB.


Piedāvātā redakcija
-
	Edijs Kirsanovs (FM)

	2.
	Noteikumu (grozījumu) projekts
3. Izteikt 8. punktu šādā redakcijā:
	Priekšlikums
Lūdzam izdalīt noteikumu projekta 3. punktā Eiropas Sociālā fonda finansējumu no REACT-EU.

Piedāvātā redakcija
8. Specifiskā atbalsta ietvaros pieejamais kopējais attiecināmais finansējums ir 8 948 658 euro, tai skaitā Eiropas Sociālā fonda finansējums (tostarp no REACT-EU) – 6 809 331 euro un valsts budžeta finansējums – 2 139 327 euro, tai skaitā:
8.1. 9.2.7. SAM pieejamais kopējais attiecināmais finansējums ir 3 000 000 euro, tai skaitā Eiropas Sociālā fonda finansējums – 2 550 000 euro un valsts budžeta finansējums – 450 000 euro;
8.2. 14.1.3. SAM pieejamais kopējais attiecināmais finansējums šo noteikumu 13.4.1. apakšpunktā minēto atbalsta pasākumu īstenošanai ārstniecības personām un citām ārstniecībā iesaistītām personām, kas nodrošina sabiedrības veselības krīžu situāciju novēršanu un ierobežošanu, – 5 948 658 euro, tai skaitā Eiropas Sociālā fonda finansējums no REACT-EU – 4 259 331 euro un valsts budžeta finansējums – 1 689 327 euro.

	Edijs Kirsanovs (FM)

	3.
	Noteikumu (grozījumu) projekts
4. Izteikt 9. punktu šādā redakcijā:
	Priekšlikums
Lūdzam izdalīt noteikumu projekta 4. punktā Eiropas Sociālā fonda finansējumu no REACT-EU.
Piedāvātā redakcija
9.2. 14.1.3. SAM maksimālais attiecināmais Eiropas Sociālā fonda finansējuma no REACT-EU apmērs nepārsniedz 71,60 procentus no šo noteikumu 8.2. apakšpunktā minētā 14.1.3. SAM pieejamā kopējā attiecināmā finansējuma.
	Edijs Kirsanovs (FM)

	4.
	Anotācija (ex-ante)
1.2. Mērķis 
	Priekšlikums
Lūdzam aizstāt anotācijas 1. sadaļas 1.2. apakšsadļas apakšnodaļā "Mērķa apraksts" datumu "27.06.2022." ar tekstu "2022. gada 27. jūnijā" un turpmāk anotācijas tekstā pieturēties pie vienāda datuma apzīmējuma.

Piedāvātā redakcija
-
	Darja Zaharova (FM)

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam norādīt anotācijas 1. sadaļas 1.3. apakšsadaļas apakšnodaļas "Pašreizējā situācija" 1. rindkopā pilno Ministru kabineta rīkojuma Nr. 406 nosaukumu.
Piedāvātā redakcija
-
	Darja Zaharova (FM)

	6.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam aizstāt anotācijas 1. sadaļas 1.3. apakšsadaļas apakšnodaļā "Pašreizējā situācija" atsauces [1] tekstu "KOMISIJAS ĪSTENOŠANAS LĒMUMS (23.11.2021) ar ko groza Īstenošanas lēmumu (ES) 2021/182 nolūkā noteikt 2022. gadam paredzēto REACT-EU resursu sadalījumu pa dalībvalstīm." ar tekstu "EK 2021. gada 23. novembra īstenošanas lēmums (ES) 2021/1822, ar ko groza Īstenošanas lēmumu (ES) 2021/182 nolūkā noteikt 2022. gadam paredzēto REACT-EU resursu sadalījumu pa dalībvalstīm.".

Piedāvātā redakcija
-
	Darja Zaharova (FM)

	7.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam aizstāt anotācijas 1. sadaļas 1.3. apakšsadaļas apakšnodaļā "Problēmas apraksts" 2. rindkopā tekstu "2020. gada 17. decembra Ministru kabineta noteikumi Nr. 802 “Darbības programmas „Izaugsme un nodarbinātība” 9.2.7. specifiskā atbalsta mērķa „Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai”” ar tekstu "Ministru kabineta 2020. gada 17. decembra noteikumi Nr. 802 "Darbības programmas "Izaugsme un nodarbinātība" 9.2.7. specifiskā atbalsta mērķa "Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai un 14.1.3. specifiskā atbalsta mērķa "Atveseļošanas pasākumi veselības nozarē"" īstenošanas noteikumi"".

Piedāvātā redakcija
-
	Darja Zaharova (FM)

	8.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Aicinām pārskatīt un precizēt anotācijā norādīto informāciju, jo vairākās vietās tā dublējas, piemēram, par EK 2021. gada 23. novembra lēmumu (ES) 2021/18221 un par sasniedzamiem SAM 14.1.3. iznākuma rādītājiem (par REACT-EU ESF finansējuma daļu) viena un tā pati informācija tiek norādīta gan sadaļā "Pašreizējā situācija", gan "Problēmas apraksts".
Piedāvātā redakcija
-
	Viktorija Fomčenkova (CFLA)

	9.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Lūdzam pārcelt anotācijas 3. sadaļas punktā “Cita informācija” norādīto informāciju uz anotācijas 3. sadaļas 6. punktu.
Piedāvātā redakcija
-
	Evija Janevica (FM)

	10.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Lūdzam precizēt anotācijas 3. sadaļas punktā “Cita informācija” (11. lpp.) otro rindkopu, norādot, ka Veselības ministrija par 2023. gadam plānotā finansējuma samazinājumu 442 877 euro apmērā iesniegs Finanšu ministrijā priekšlikumu maksimāli pieļaujamā valsts budžeta izdevumu kopējā apjoma 2023. gadam precizēšanai.
Piedāvātā redakcija
-
	Evija Janevica (FM)

	11.
	Noteikumu konsolidētā versija
9.2. 14.1.3. SAM maksimālais attiecināmais Eiropas Sociālā fonda finansējuma apmērs nepārsniedz 71,60 procentus no šo noteikumu 8.2. apakšpunktā minētā 14.1.3. SAM pieejamā kopējā attiecināmā finansējuma.
	Priekšlikums
Lai nodrošinātu Eiropas Sociālā fonda finansējuma daļas 4 259 331 euro apguvi pilnā apmērā, lūdzam pārskatīt noteikumu 9.2.apakšpunktā noteikto ierobežojumu, ka Eiropas Sociālā fonda finansējuma apmērs nepārsniedz 71,60 procentus. Vēršam uzmanību, ka atbilstoši šādai redakcijai, maksimālā ESF finansējuma daļa ir 4 259 239.13 euro (par 91,87 euro mazāk).
Piedāvātā redakcija
-
	Gunta Bērziņa (CFLA)



